**Noomi Rapace** (\* 28. december 1979, Hudiksvall, Švédsko) je švédska herečka. Preslávila ju rola Lisbeth Salander, v dráme *Muži, ktorí nenávidia ženy* (2009), kde za svoj herecký výkon bola nominovaná na britské filmové ocenenie BAFTA.

Detstvo a mladosť
-----------------

Jej matkou je švédska herečka Nina Lorén a jej otcom bol španielsky spevák flamenca, Rogelio Durán. Má jednu nevlastnú sestru, Særún Hrafnkelsdóttir Norén. V piatich rokoch sa spolu so svojou matkou a nevlastným otcom presťahovali do mesta Flúðir, na Islande. Jej rodný jazyk je švédsky, ale hovorí plynulo tiež anglicky, nórsky, islandsky a dánsky.

Kariéra
-------

Vo svojich deviatich rokoch bola obsadená ako komparz do islandského filmu *V tieni havrana* z roku 1988. Táto skúsenosť ju podnietila stať sa herečkou. Následne odcestovala do Štokholmu, kde navštevovala hereckú školu.

V roku 1996 debutovala vo švédskom televíznom seriáli *Tre kronor*. Počas štúdia herectva účinkovala tiež v niekoľkých švédskych divadlách. V roku 2017 za svoj herecký výkon v dánskej dráme *Daisy Diamond* získala dánske filmové ocenenie Robert Awards.

Bola obsadená do role hackerky Lisbeth Salander vo filme *Muži, ktorý nenávidia ženy*. Film bol natočený podľa knižnej predlohy švédskeho spisovateľa Stiega Larssona. Film jej priniesol medzinárodný úspech a niekoľko nominácii na herecké ocenenia, z ktorých niektoré aj získala, napríklad švédske filmové ocenenie Guldbaggen. Rolu Salanderovej neskôr stvárnila aj v ďalších dvoch filmoch; *Dievča, ktoré sa hralo s ohňom* a *Dievča, ktoré koplo do osieho hniezda*, ktoré tiež napísal Larsson a všetky tri filmy mali premiéru v roku 2009.

V roku 2011 mal premiéru film *Sherlock Holmes: Hra tieňov*, kde Rapace účinkovala po boku hercov ako Robert Downey Jr. a Jude Law. O rok neskôr si zahrala v dráme *Vášeň*, po boku Rachel McAdamsovej. V rovnakom roku mal premiéru aj film *Prometheus*.

V roku 2015 si zahrala v dráme *Dieťa 44*. Hlavnú rolu stvárnila vo filme *V utajení* z roku 2017 po boku Johna Malkovicha, Toni Collettovej a Orlanda Blooma. V rovnakom roku mal premiéru aj film *7 životov*, ktorý zaznamenal od filmových kritikov pozitívne recenzie.

V roku 2019 sa objavila v austrálskom filme *Materský cit*, po boku Yvonne Strahovski. V roku 2021 mali premiéru filmy *Cesta za zmierením* a *Ada*. Tiež by mal mať premiéru životopisný film *Callas*, kde Rapace, stvárnila opernú speváčku Mariu Callas.

Súkromný život
--------------

V roku 2001 sa vydala za Ola Norella, s ktorým spoločne prijali priezvisko Rapace, čo vo francúzštine a taliančina znamená „dravý vták". Spolu majú jedného syna, narodeného v roku 2003. V roku 2010 podali žiadosť o rozvod, ktorá nadobudla platnosť o rok neskôr.

Iné projekty
------------

Commons
* Spolupracuj na Commons Commons ponúka multimediálne súbory na tému **Noomi Rapace**

Externé odkazy
--------------

* Noomi Rapace v Internet Movie Database (po anglicky)
* Noomi Rapace v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Noomi Rapace na anglickej Wikipédii.*

| * z
* d
* u
Držiteľky ceny Satellite pre najlepšiu herečku - film |
| --- |
| Drama  (1996–2010, 2018–súčasnosť) | 
* Frances McDormandová (1996)
* Judi Denchová (1997)
* Cate Blanchettová (1998)
* Hilary Swanková (1999)
* Ellen Burstynová (2000)
* Sissy Spaceková (2001)
* Diane Lanová (2002)
* Charlize Theronová (2003)
* Hilary Swanková (2004)
* Felicity Huffman (2005)
* Helen Mirrenová (2006)
* Marion Cotillardová (2007)
* Angelina Jolieová (2008)
* Shohreh Aghdashloo (2009)
* Noomi Rapace (2010)
* Glenn Closová (2018)
* Scarlett Johanssonová (2019)
* Frances McDormandová (2020)

 |
| Muzikál alebo komédia  (1996–2010, 2018–súčasnosť) | 
* Gwyneth Paltrowová (1996)
* Helen Huntová (1997)
* Christina Ricciová (1998)
* Janet McTeer (1999)
* Renée Zellwegerová (2000)
* Nicole Kidmanová (2001)
* Jennifer Westfeldt (2002)
* Diane Keaton (2003)
* Annette Beningová (2004)
* Reese Witherspoonová (2005)
* Meryl Streepová (2006)
* Ellen Pageová (2007)
* Sally Hawkinsová (2008)
* Meryl Streepová (2009)
* Anne Hathawayová (2010)
* Olivia Colmanová (2018)
* Awkwafina (2019)
* Maria Bakalova (2020)

 |
| Film  (2011–2017) | 
* Viola Davisová (2011)
* Jennifer Lawrenceová (2012)
* Cate Blanchettová (2013)
* Julianne Moore (2014)
* Saoirse Ronanová (2015)
* Isabelle Huppertová‎ / Ruth Negga (2016)
* Sally Hawkinsová / Diane Kruger (2017)

 |

Autoritné údaje: * BnF: 16554613v
* GND: 140496378
* ISNI: 0000 0001 2032 3235
* LCCN: no2010108349
* NK ČR: xx0136446
* VIAF: 107188107
* WorldCat: lccn-no2010108349